नगर की 80 हजार आबादी के बीच से रोज करीब 10 टन कचरा निकल रहा है। सफाई व्यवस्था में नगरपालिका के 334 कर्मचारी लगे हैं। 6 कचरा संग्रहण वाहन घर-घर जा रहे। एक वाहन पूजन सामग्री के लिए शहर में भ्रमण करता है। हर महीने वेतन व सफाई संबंधी अन्य व्यवस्था पर करीब 50 लाख रुपए खर्च हो रहे हैं। फिर भी स्वच्छता के मामले में नगर काफी पिछड़ा हुआ है। रोज सुबह सफाई होती है लेकिन दोपहर तक नगर की सड़कें कचरे से पट जाती हैं। गली-मोहल्लों में हर तरफ कचरा नजर आने लगता है। यही कारण है कि स्वच्छता रैंकिंग में हम पिछड़ गए।